CELEX: 32018D2022
Language: el
Date: 2018-12-17 00:00:00
Title: Απόφαση (ΕΕ) 2018/2022 της Επιτροπής, της 17ης Δεκεμβρίου 2018, για την κατάρτιση καταλόγου ειδικευμένων εμπειρογνωμόνων για το τμήμα προσφυγών του Οργανισμού Σιδηροδρόμων της Ευρωπαϊκής Ένωσης [κοινοποιηθείσα υπό τον αριθμό C(2018) 8561]

19.12.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 323/29
               
            
         ΑΠΟΦΑΣΗ (ΕΕ) 2018/2022 ΤΗΣ ΕΠΙΤΡΟΠΗΣ
         της 17ης Δεκεμβρίου 2018
         για την κατάρτιση καταλόγου ειδικευμένων εμπειρογνωμόνων για το τμήμα προσφυγών του Οργανισμού Σιδηροδρόμων της Ευρωπαϊκής Ένωσης
         
            
               [κοινοποιηθείσα υπό τον αριθμό C(2018) 8561]
            
         
         (Το κείμενο στην αγγλική γλώσσα είναι το μόνο αυθεντικό)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/796 του Ευρωπαϊκού Κοινοβουλίου και του Συμβουλίου, της 11ης Μαΐου 2016, σχετικά με τον Οργανισμό Σιδηροδρόμων της Ευρωπαϊκής Ένωσης και την κατάργηση του κανονισμού (ΕΚ) αριθ. 881/2004 (1), και ιδίως το άρθρο 55 παράγραφος 3 στοιχείο α),
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΕ) 2016/796 παρέχει στον Οργανισμό Σιδηροδρόμων της Ευρωπαϊκής Ένωσης («ο Οργανισμός») την εξουσία να εκδίδει μεμονωμένες αποφάσεις στους τομείς της έγκρισης οχημάτων, της πιστοποίησης ασφάλειας και της διασφάλισης της εναρμονισμένης εφαρμογής του παρατρόχιου υλικού του Ευρωπαϊκού Συστήματος Διαχείρισης της Σιδηροδρομικής Κυκλοφορίας («ERTMS»). Με τον ως άνω κανονισμό συστήνεται επίσης τμήμα προσφυγών ενώπιον του οποίου είναι δυνατόν να αποτελέσουν αντικείμενο προσφυγής οι προαναφερόμενες μεμονωμένες αποφάσεις.
                  
               
                     (2)
                  
                  
                     Η Επιτροπή δημοσίευσε πρόσκληση εκδήλωσης ενδιαφέροντος στις 25 Μαΐου 2018 στον ιστότοπο της Γενικής Διεύθυνσης Κινητικότητας και Μεταφορών, με προθεσμία υποβολής των αιτήσεων τις 30 Ιουνίου 2018. Η Επιτροπή έλαβε αιτήσεις υποψηφιότητας από 46 υποψηφίους.
                  
               
                     (3)
                  
                  
                     Η Επιτροπή εξέτασε τις αιτήσεις υποψηφιότητας με βάση τα κριτήρια τα οποία ορίζονται στην πρόσκληση εκδήλωσης ενδιαφέροντος. Σε αυτά συμπεριλαμβάνονται κριτήρια επιλεξιμότητας, κριτήρια σχετικά με την τεχνική και επαγγελματική ικανότητα, τις απαιτήσεις γνώσεων και κριτήρια τα οποία αφορούν γνωστικά πεδία που υπόκεινται σε απόφαση του Οργανισμού, ήτοι όσον αφορά την έγκριση οχημάτων, την ενιαία πιστοποίηση ασφάλειας και το ERTMS. Για την αποφυγή δυνητικών συγκρούσεων συμφερόντων, οι υποψήφιοι που είχαν εργαστεί στον Οργανισμό κατά τα προηγούμενα δύο έτη αποκλείστηκαν από τη διαδικασία επιλογής. Μετά την αξιολόγηση των αιτήσεων υποψηφιότητας, 40 υποψήφιοι επελέγησαν ως ειδικευμένοι εμπειρογνώμονες για το τμήμα προσφυγών και συμπεριλήφθηκαν στον κατάλογο,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο κατάλογος των ειδικευμένων εμπειρογνωμόνων για το τμήμα προσφυγών του Οργανισμού παρατίθεται στο παράρτημα.
         
         
            Άρθρο 2
            Η παρούσα απόφαση απευθύνεται στον πρόεδρο του διοικητικού συμβουλίου του Οργανισμού Σιδηροδρόμων της Ευρωπαϊκής Ένωσης.
         
         
            Άρθρο 3
            Η Γενική Διεύθυνση Κινητικότητας και Μεταφορών ενημερώνει τους υποψηφίους σχετικά με το αποτέλεσμα της διαδικασίας επιλογής.
         
         
            Βρυξέλλες, 17 Δεκεμβρίου 2018.
            
               
                  Για την Επιτροπή
               
               Violeta BULC
               
                  Μέλος της Επιτροπής
               
            
         
         
            (1)  ΕΕ L 138 της 26.5.2016, σ. 1.
      
      
         
            ΠΑΡΑΡΤΗΜΑ
            
               ΚΑΤΑΛΟΓΟΣ ΤΩΝ ΕΙΔΙΚΕΥΜΕΝΩΝ ΕΜΠΕΙΡΟΓΝΩΜΟΝΩΝ ΓΙΑ ΤΟ ΤΜΗΜΑ ΠΡΟΣΦΥΓΩΝ ΤΟΥ ΟΡΓΑΝΙΣΜΟΥ ΣΙΔΗΡΟΔΡΟΜΩΝ ΤΗΣ ΕΥΡΩΠΑΪΚΗΣ ΕΝΩΣΗΣ
            
            Όνομα
            (σε αλφαβητική σειρά)
            κ. Filip ADAMKIEWICZ
            κ. Ulrik BERGMAN
            κ. Alain BERTRAND
            κ. Denis BIASIN
            κ. Daniele BOZZOLO
            κ. Angelo Carlo CHIAPPINI
            κα. Monika CHRAPUSTA
            κα. Katarzyna CHRUZIK
            κα. Carole COUNE
            κ. Gilles DALMAS
            κ. Alessio GAGGELLI
            κ. Johannes GRÄBER
            κα Marzena GRABOŃ -CHAŁUPCZAK
            κ. Luca Maria GRANIERI
            κ. Patrizio GRILLO
            κ. Joaquim José Martins GUERRA
            κ. Stefano GUIDI
            κ. Przemysław ILCZUK
            κ. Adam JABŁOŃSKI
            κ. Marek JABŁOŃSKI
            κ. Konstantinos KAPETANIDIS
            κ. Philippe LALUC
            κ. Dariusz LISZEWSKI
            κα. Joanna MARCINKOWSKA
            κ. Maciej MICHNEJ
            κ. Juha PIIRONEN
            κ. Witold PORANKIEWICZ
            κ. Frank Bernhard PTOK
            κα. Daniela RANDT
            κ. Renato RE
            κ. Gabriele RIDOLFI
            κα. Friederike ROER
            κα. Kaisa SAINIO
            κ. Jean-Baptiste SIMONNET
            κ. Andreas THOMASCH
            κ. Ad TOET
            κα. Une Elina TYYNILÄ
            κ. Rob VAN DER BURG
            κ. Marcel VERSLYPE
            κ. Marcin ZALEWSKI